Úradný vestník L 094 , 31/03/2004 S. 0007 - 0009



Nariadenie Komisie (ES) č. 592/2004 z 30. marca 2004, ktorým sa mení a dopĺňa nariadenie Európskeho parlamentu a Rady (ES) č. 998/2003, pokiaľ ide o zoznamy krajín a území (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 998/2003 Európskeho parlamentu a Rady z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS [1] a najmä na jej články 10 a 21, keďže: (1) nariadenie (ES) č. 998/2003 stanovuje veterinárne požiadavky uplatniteľné na nekomerčné premiestňovanie spoločenských zvierat a pravidlá uplatňujúce sa na kontroly takéhoto premiestňovania; (2) podľa nariadenia (ES) č. 998/2003 mal by sa pred 3. júlom 2004 zostaviť zoznam tretích krajín. Pre začlenenie do tohto zoznamu, tretia krajina musí preukázať stav týkajúci sa besnoty, a to že spĺňa určité podmienky týkajúce sa oznamovania, monitorovania, veterinárnych služieb, prevencie a kontroly besnoty a regulácie očkovacích látok; (3) s cieľom zabránenia nepotrebnému narušeniu premiestňovania spoločenských zvierat, a aby sa umožnilo tretím stranám poskytnutie ďalších záruk tam, kde je to potrebné, vhodné je vytvorenie predbežného zoznamu tretích krajín. Tento zoznam by mal byť založený na údajoch, ktoré sú k dispozícii z Medzinárodného úradu epizootických chorôb (OIE- Svetová organizácia pre zdravie zvierat), výsledkoch kontrol vykonaných Úradom pre potraviny a veterinárnych úradom Komisie v daných tretích krajinách a informáciách zozbieraných členskými štátmi; (4) predbežný zoznam tretích krajín by mal zahŕňať krajiny, ktoré sú bez výskytu besnoty a krajiny, vzhľadom ku ktorým sa zistilo, že riziko vstupu besnoty do spoločenstva v dôsledku premiestňovania z ich území nie je vyššie ako riziko spojené s premiestňovaním medzi členskými štátmi; (5) preto malo by sa podľa toho zmeniť a doplniť nariadenie (ES) č. 998/2003. V záujme jasnosti mal by sa nahradiť ako celok zoznam krajín a území uvedený v tomto nariadení; (6) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Príloha II k nariadeniu (ES) č. 998/2003 sa nahrádza prílohou k tomuto nariadeniu. Článok 2 Toto nariadenie nadobúda účinnosť 20.-ty deň nasledujúci po jeho uverejnení v Úradnom vestníku Európskej únie. Bude sa uplatňovať od 3. júla 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. marca 2004 Za Komisiu David Byrne člen Komisie [1] Ú. v. EÚ L 146, 13.6.2003, s. 1. -------------------------------------------------- PRÍLOHA " PRÍLOHA II ZOZNAM KRAJÍN A ÚZEMÍ ČASŤ A IE Írsko SE Švédsko UK Spojené kráľovstvo ČASŤ B Oddiel 1 a) DK Dánsko, vrátane GL – Grónska a FO – Faerských ostrovov b) ES Španielsko, vrátane kontinentálneho územia, Baleárskych ostrovov a Kanárskych ostrovov a okrem Ceuta-Melilla; c) FR Francúzsko GF – Francúzskej Guajany GP – Guadeloupe, MQ – Martinique a RE – Réunion; d) GI Gilbraltár; e) PT Portugalsko, vrátane kontinentálneho územia, Azorov a Madeiry; Oddiel 2 AD Andora CH Švajčiarsko IS Island LI Lichtenštajnsko MC Monako NO Nórsko SM San Maríno VA štát mesto Vatikán ČASŤ C AC Ostrov Nanebovstúpenia Pána AG Antigua a Barbuda AN Holandské Antily AU Austrália AW Aruba BB Barbados BH Bahrain BM Bermudy CA Kanada FJ Fidži FK Falklandské ostrovy HR Chorvátsko JM Jamajka JP Japonsko KN Saint Kitts a Nevis KY Kajmanské ostrovy MS Montserrat MU Mauritius NC Nová Kaledónia NZ Nový Zéland PF Francúzska Polynézia PM Saint Pierre et Miquelon SG Singapúr SH Svätá Helena US Spojené štáty americké VC Svätý Vincent a Grenadines VU Vanuatu WF Wallis a Futuna YT Mayotte. " . --------------------------------------------------